Βαγγέλης Τρίγκας

Ο Βαγγέλης Τρίγκας είναι δεξιοτέχνης σολίστας και δάσκαλος του μπουζουκιού.

Βιογραφία
Γεννήθηκε το 1960 στο Άργος και άρχισε να ασχολείται με το μπουζούκι, από τα χρόνια του δημοτικού σχολείου. Τα πρώτα του τραγούδια τα έμαθε από τον πατέρα του, που έπαιζε ερασιτεχνικά. Δεν πήγε σε δάσκαλο, είναι αυτοδίδακτος. Από τα 15 του άρχισε να παίζει επαγγελματικά και συνεργάστηκε με πολλούς από τους κορυφαίους Έλληνες τραγουδιστές. Παράλληλα με τις συνεργασίες του αυτές, από το 1990 και μετά άρχισε να διδάσκει. Το μεγαλύτερο μέρος της προσπάθειάς του μέχρι σήμερα, το έχει αφιερώσει στη μελέτη-έρευνα, για να αποκτήσει το μπουζούκι τεκμηριωμένη τεχνική κ’ εμπεριστατωμένη σπουδή.

Συνεργασίες 
Σημαντικότερες από τις συνεργασίες του είναι αυτή με τη Μαρία Φαραντούρη το 2004 κ’ το  Γιώργο Νταλάρα το 2007.

Με τη Μαρία Φαραντούρη έπαιξε  σε μεγάλους μουσικούς χώρους πολλών Ευρωπαϊκών πόλεων, όπως «Wiener Konzerthaus» της Βιέννης,  «Φιλαρμονική του Μονάχου» κ.λ.π. ενώ  με το Γιώργο Νταλάρα  έπαιξε  στο «Ηρώδειο» στο «Μέγαρο Μουσικής Αθηνών», «Μέγαρο Μουσικής Θεσσαλονίκης» κ.λ.π. 

Άλλοι τραγουδιστές με τους οποίους συνεργάστηκε είναι η Μαίρη Λίντα, η Χάρις Αλεξίου, ο Δημήτρης Μητροπάνος, η Μαρινέλα, ο Μανώλης Μητσιάς, ο Μανώλης Λιδάκης και πολλοί άλλοι.

Δισκογραφία 
Έχει ηχογραφήσει τρεις προσωπικούς δίσκους. Οι δύο περιέχουν οργανικά κομμάτια-σπουδές για το μπουζούκι  με τίτλο: «12 οργανικά για τρίχορδο μπουζούκι»  κ’ «Σε 3 χορδές». Ο τρίτος του δίσκος περιέχει επανεκτελέσεις παλιών λαϊκών τραγουδιών με τίτλο «Αυτοσχεδιασμοί κ’ τραγούδια για μπουζούκι».

Έχει επίσης πολλές συμμετοχές σε δίσκους. Μερικοί απ’ αυτούς είναι, «Όταν συμβεί στα πέριξ», δίσκος του Γιώργου Νταλάρα, που ηχογραφήθηκε το 2007 στο «Ηρώδειο». «Σαν τραγούδι μαγεμένο» με το Γιώργο Νταλάρα, που ηχογραφήθηκε το 2008 στο μέγαρο μουσικής Αθηνών, «Αυστηρώς λαϊκόν» με το Μανώλη Λιδάκη, που ηχογραφήθηκε το 2006 κ.λ.π.

Η προσωπική δισκογραφία του:
 2009 - Σε 3 χορδές
 2007 - Αυτοσχεδιασμοί και τραγούδια για μπουζούκι - Δεξιοτέχνες & Ερμηνείες Στο Λαϊκό Τραγούδι - Νο.1
 2004 - 12 οργανικά για τρίχορδο μπουζούκι

Οι συμμετοχές του:
 2011 - Απόστολος Χατζηχρήστος - Αφιέρωμα - Σταύρος Αβράμογλου 
 2009 - Σαν τραγούδι μαγεμένο - Αναφορά στο ρεμπέτικο - Γιώργος Νταλάρας
 2008 - Τραγούδια με ουσίες - Γιώργος Νταλάρας
 2007 - Δεξιοτέχνες & Ερμηνείες Στο Λαϊκό Τραγούδι - Νο.3 - Σταύρος Τζουανάκος
 2007 - Δεξιοτέχνες & Ερμηνείες Στο Λαϊκό Τραγούδι - Νο.2 - Κώστας Καλαφάτης
 2006 - Αυστηρώς λαϊκών - Μανώλης Λιδάκης
 2005 - 12 σολίστες μία φωνή - Ζαχαρίας Καρούνης

Βιβλιογραφία 
Έχει εκδώσει τα ακόλουθα βιβλία:

Μέθοδοι:
 Νο.1 - Μέθοδος για τρίχορδο μπουζούκι
 Νο.2 - Μέθοδος για τρίχορδο μπουζούκι
 Νο.3 - Μέθοδος για τρίχορδο μπουζούκι

Με παρτιτούρες:
 Νο.1 - 18 ρεμπέτικα κ’ λαϊκά τραγούδια
 Νο.2 - 18 ρεμπέτικα κ’ λαϊκά τραγούδια
 Νο.3 - 18 ρεμπέτικα κ’ λαϊκά τραγούδια
 Νο.4 - 18 παλιά λαϊκά τραγούδια
 Νο.5 - 23 ρεμπέτικα κ’ λαϊκά τραγούδια
 Νο.6 - 18 παλιά λαϊκά τραγούδια
 Νο.7 - 20 έντεχνα κ’ λαϊκά τραγούδια

Παραπομπές 
 Αναφορές τύπου σε περιοδικά και εφημερίδες
 2010 - MusicHeaven - Συνέντευξη του Θανάση Γιώγλου
 2009 - ΟΑΣΙΣ - Συνέντευξη του Αλέξη Βάκη
 2009 - ΔΙΦΩΝΟ - Αλέξης Βάκης
 2007 - ΔΙΦΩΝΟ - Κώστας Μπαλαχούτης
 2006 - HITECH - Χάρης Σαρρής
 2005 - ΤΟ ΛΑΪΚΟ ΤΡΑΓΟΥΔΙ - Γιώργος Κοντογιάννης
 2005 - ΜΕΤΡΟ - Αποστόλης Καπαρουδάκης
 2005 - ΜΕΤΡΟΝΟΜΟΣ - Χρόνης Πλατινός
 2005 - ΤΑ ΝΕΑ - Πάνος Γεραμάνης

Εξωτερικοί σύνδεσμοι 
 Επίσημη Ιστοσελίδα (www.trigas.gr)

Τρίγκας Βαγγέλης
Τρίγκας Βαγγέλης